**ПРИЛОЖЕНИЕ № 1**

**Наредба за изменение и допълнение на Наредба за организация на движението на територията на Столична община**

*(Приета с Решение № 332 по Протокол № 48 от 19.05.2005 г., изм. с Решение № 3 по Протокол № 67 от 12.01.2006 г., доп. с Решение № 515 по Протокол № 83 от 13.07.2006 г., изм. и доп. с Решение № 709 по Протокол № 88 от 28.09.2006 г., изм. и доп. с Решение № 250 по Протокол № 105 от 12.04.2007 г., Решение № 364 по Протокол № 107 от 26.04.2007 г., Решение № 502 по Протокол № 110 от 31.05.2007 г., доп. с Решение № 645 по Протокол № 113 от 12.07.2007 г., изм. - Решение № 76 от 12.06.2007 г. на СГС по адм. д. № 4013/2005 г., адм. отд. III-ж състав, влязло в сила на 15.08.2007 г., изм. и доп. с Решение № 82 по Протокол № 7 от 28.02.2008 г. (отменено с Решение № 378 по Протокол № 16 от 10.07.2008 г.), Решение № 301 по Протокол № 14 от 12.06.2008 г., Решение № 378 по Протокол № 16 от 10.07.2008 г., Решение № 460 по Протокол № 17 от 24.07.2008 г., Решение № 630 по Протокол № 23 от 23.10.2008 г., чието прилагане е спряно с Решение № 153 по Протокол № 35 от 12.03.2009 г., доп. с Наредба № 1 за обществения ред на територията на Столична община - приета с Решение № 152 по Протокол № 35 от 12.03.2009 г., изм. и доп. - Решение № 494 по Протокол № 45 от 29.07.2009 г., Решение № 419 по Протокол № 70 от 22.07.2010 г., Решение № 108 по Протокол № 84 от 24.02.2011 г., Решение № 148 по Протокол № 12 от 22.03.2012 г., Решение № 320 по Протокол № 19 от 28.06.2012 г., Решение № 457 по Протокол № 22 от 13.09.2012 г., Решение № 480 по Протокол № 24 от 20.09.2012 г., Решение № 634 по Протокол № 32 от 20.12.2012 г., Решение № 521 по Протокол № 48 от 26.09.2013 г., изм. - Решение № 4224 от 24.06.2014 г. на Адм. съд София-град, изм. - Наредба за преместваемите обекти, за рекламните, информационните и монументално-декоративните елементи и за рекламната дейност на територията на Столична община, приета с Решение № 717 по Протокол № 71 от 6.11.2014 г., изм. - Решение № 7976 от 18.12.2014 г. на АдмС - София по адм. д. № 6596/2014 г., изм. - Решение № 9045 от 24.07.2015 г. на ВАС по адм. дело № 11689/2014 г., изм. - Решение № 12473 от 23.11.2015 г. на ВАС по адм. дело № 4919/2015 г., изм. и доп. - Решение № 440 по Протокол № 37 от 20.07.2017 г., в сила от 1.10.2017 г., изм. и доп. - Решение № 8 по Протокол № 46 от 25.01.2018 г., изм. - Решение № 4924 от 19.07.2018 г. на АССГ, XX троен състав по адм. дело № 8523 от 2017 г., Решение № 511 по Протокол № 58 от 26.07.2018 г., изм. - Решение № 2559 от 12.04.2019 г. на АССГ по адм. д. № 10531/2018 г., XVIII тричленен състав, частично потвърдено с Решение № 6174 от 27.05.2020 г. на ВАС по адм. дело № 12737/2019 г., седмо отделение, изм. и доп. - Решение № 522 по Протокол № 23 от 12.11.2020 г. и Решение № 523 по Протокол № 23 от 12.11.2020 г., в сила от 19.11.2020 г., изм. - Решение № 3513 от 2.07.2020 г. на АССГ по адм. д. № 1194/2020 г., IV тричленен състав, оставено в сила с Решение № 4730 от 14.04.2021г. на ВАС по адм. д. № 13025/2020 г., седмо отделение)*

**§1.** В Раздел II.2 “Режим на платено паркиране на ППС - “Служебен абонамент” от Глава Четвърта “ПАРКИРАНЕ” се правят следните изменения:

1. Към чл. 64 се добавят нови алинеи 3, 4, 5, 6, 7 и 8 със следното съдържание:

(3) В рамките на една подзона не се допуска сборът от местата в режим на платено паркиране “Служебен абонамент” и местата по чл. 115 да бъде повече от 20 /двадесет/ на сто от местата за паркиране.

(4) В рамките на един пътен участък, намиращ се между две съседни кръстовища, не се допуска сборът на местата в режим на платено паркиране “Служебен абонамент” и местата по чл. 115 да бъдат повече от 40 /четиридесет/ на сто от местата за паркиране.

(5) Не се допуска обособяване на паркоместа в режим на платено паркиране “Служебен абонамент” извън уличната мрежа и/или паркинги отворени за обществено ползване.

(6) Не се допуска обособяване на паркоместа в режим на платено паркиране “Служебен абонамент” на пътни участъци, които не са непосредствено съседни на съответния имот.

(7) Паркоместата в режим на платено паркиране “Служебен абонамент” се обособяват по реда на постъпване на съответните заявления до достигането на ограниченията на настоящата наредба.

(8) Забранява се преотстъпването и преотдаването на паркоместа в режим “Служебен абонамент” на други лица, в т.ч. преотдаване под наем и събиране на такси за ползване от други лица.”

2. Добавя се нов чл. 70а със следното съдържание:

(1) С решение на Столичния общински съвет може да бъде въведена забрана за обособяване на паркоместа в режим на платено паркиране “Служебен абонамент” и/или места по чл. 115 за конкретни пътни участъци, улици, площади, паркинги и други части от пътната инфраструктура - общинска собственост.

(2) Кметът на Столична община поддържа публичен регистър на въведените забрани по ал. 1. Регистърът се поддържа публично на Интернет страницата на Столичната община.

**§2.** В Глава Пета, Раздел IV.2 “Режим на безплатно паркиране на ППС, обслужващи дипломатически представителства, държавни органи и организации - създадени със закон” се правят следните изменения:

1. Съдържанието на чл. 117 се обособява като ал. 1 и се добавят нови алинеи 2, 3, 4 и 5 като целият текст на чл. 117 добива следното съдържание:

(1) Редът и условията за определяне и ползване на местата за паркиране на ППС, обслужващи държавни органи и организации - създадени със закон, решение на Министерски съвет или на Народното събрание на Република България, се определя със заповед на кмета на Столична община. Местата над определените се заплащат като служебен абонамент.

(2) Не се допуска обособяване на паркоместа по чл. 115 извън уличната мрежа и/или паркинги отворени за обществено ползване.

(3) Не се допуска обособяване на паркоместа по чл. 115 на пътни участъци, които не са непосредствено съседни на съответния имот.

(4) Паркоместата по чл. 115 се обособяват по реда на постъпване на съответните заявления до достигането на ограниченията на настоящата наредба.

(5) Забранява се преотстъпването и преотдаването на паркоместа по чл. 115 на други лица, в т.ч. преотдаване под наем и събиране на такси за ползване от други лица.

**§3.** В Раздел I “Общи положения” от Глава Пета “КОНТРОЛ И САНКЦИИ” се правят следните изменения:

1. Добавя се нов чл. 131а със следното съдържание:

Чл. 131а. Забранява се обособяването на места за преференциално паркиране, резервирани паркоместа и/или паркоместа за конкретни ползватели върху улици, площади и паркинги публична общинска собственост с изключение на местата по чл. 63, чл. 85, чл. 112 и чл. 115.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§1.** Настоящата Наредба за изменение и допълнение на Наредбата за организацията на движението на територията на Столична община влиза в сила от деня на разгласяването ѝ на Интернет страницата на Столичен общински съвет.